pt gl hu en gl it gl en gl lt gl id gl pt gl gl gl gl en gl gl gl gl gl gl en fr pt gl gl en gl gl en gl gl es gl gl gl eu gl en gl gl gl gl en ca pt en gl pt es gl
Plants vs Zombies 3 confirma o seu desenvolvemento e abre alpha en Android – Revista Morcego
Hai apenas unhas horas, unha das franquías máis exitosas de Electronic Arts confirmaba a súa volta. Plants vs Zombies 3 é real, e a súa aparición durante o día de onte por erro, sorprendeu a máis dun usuario que atopou título de PopcCap na Play Store. Tratábase dunha filtración. Hoxe, 18 de xullo, a compañía fixo o anuncio oficial.
Se accedes á tenda dixital poderás descargar a alpha do xogo, en caso de querer probalo. Por desgraza para os usuarios de iOS, tan só está dispoñíbel en Android. Para poder gozar do título, precisarás dun Galaxy S7 ou superior en canto a especificacións, con Android 6.0.
«Desde hoxe, PvZ 3 lanza unha alpha previa a través de Google Play Store. Durante esta alpha poderedes atoparvos con problemas no xogo —os zombis non se bañan a miúdo— e outras incidencias», explican os de PopCap. «Habilitarase, para os xogadores, un número limitado de descargas por fases, polo que se non tendes dispoñíbel a opción de descargardes o xogo nun primeiro momento, asegurádevos de comprobar a páxina outro día para conseguir a vosa oportunidade de xogar».
«En PopCap levamos traballando en PvZ durante anos e queremos levar as nosas queridas plantas e zombis aos xogadores actuais e aos da próxima xeración», detalla o estudo. «Estamos a traballar arreo para probar cousas divertidas das que queremos as vosas opinións e agardamos que vos embarquedes nesta viaxe connosco!».
A idea deste lanzamento de proba, é testear o sistema de combate. A compañía quere deixar claro que este Plants vs Zombies 3 está lonxe da súa versión final. Polo momento, non hai unha data aproximada para a súa versión 1.0, e tampouco para unha fase de probas noutros dispositivos.
Así loce o novo capítulo da famosa saga de PopCap. Porén, aínda precisa tempo para a súa finalización.
Creador de Morcego. Escribo cousas, falo de cousas e encántame escoitar cousas.
Minecraft Earth non acada o éxito agardado e pechará os seus servidores
O: 7 Xaneiro, 2021
Descontos en Steam, GOG e Epic :: Unhas poucas recomendacións
O: 29 Outubro, 2019
Xéneros : Acción / Estratexia
Xogo : Plants vs Zombies 3
Sigue a nosa páxina
Rockstar Games recoñece as filtracións do GTA VI e lanza un comunicado
O: 19 Setembro, 2022
Morcego é a primeira revista dixital de videoxogos en galego. Un proxecto xornalístico que pretende informar dunha maneira veraz sobre unha das industrias culturais máis importantes dos nosos tempos.
Recibe as últimas noticias e actualizacións directamente na túa bandexa de entrada!
Deixa baleiro este campo se eres humano:
© 2018 DISEÑO WEB A CORUÑA PULULART
Utilizamos cookies para asegurar que damos a mellor experiencia ao usuario no noso sitio web. Se continúa utilizando este sitio asumiremos que está de acordo.Estou de acordo